Zámok Plessis-Bourré

Zámok Plessis-Bourré sa nachádza v obci Écuillé, 15 km severne od Angers, v departemente Maine-et-Loire v regióne Pays de la Loire. Feudálne sídlo bolo vybudované za päť rokov a dodnes stojí v prakticky nezmenenej podobe. Zámok dal postaviť Ján Bourré, tajný radca a strážca pokladu Ľudovíta XI. a minister financií Karola VIII. a Ľudovíta XII. až do svojej smrti 1506. V rokoch 1465 až 1467 už vybudoval zámok Langeais. V roku 1462 získal Plessis-le-Vent v Anjou, v oblasti svojho panstva, a v roku 1468 začal budovať sídlo. Vďaka jeho bohatstvu stavebné práce rýchlo napredovali a už v roku 1473 sa mohol aj s rodinou nasťahovať. Štvorkrídlová stavba s okrúhlymi rohovými vežami na pravouhlom pôdoryse je obkolesená vodnými priekopami. Najmohutnejšou a najvyššiu vežou je 44 metrov vysoký Donjon, ktorý pripomína veže zámku Langeais. Z vonka pôsobí zámok ako pevnosť, ale je je pohodlným príbytkom. Iné projekty Commons ponúka multimediálne súbory na tému Zámok Plessis-Bourré Zdroj Tento článok je čiastočný alebo úplný preklad článku Schloss Le Plessis-Bourré na nemeckej Wikipédii.